Vrou reis na Hawaii om hamster se as te strooiSpud speel in sy Hawaii-stel (Foto: Lisa Murray-Lang/Facebook) Lisa Murray-Lang en haar man William het na Waikiki in Honolulu, Hawaii, gereis om die as van hul geliefde hamster, Spud, te gaan strooi. Dit was glo sy gunstelingplek op aarde. Die Lisa (46) was baie hartseer oor Spud se afsterwe in Maart 2022. Hy was drie jaar en sewe maande oud. Sy het oor die jare vir hom kartonweergawes van plekke in die wêreld gemaak sodat hy daarin kan speel. Sy sê sy gunsteling was ŉ miniweergawe van Hawaii. Sy het toe geld gespaar en Spud se as na die presiese strand in Waikiki geneem wat sy as inspirasie vir die kartontoneel gebruik het. Lisa en William (66) se reis in Oktober het tien dae lank geduur – insluitend drie vlugte via Amsterdam en Los Angeles met viersterhotelverblyf. Op die laaste dag van hul reis het hulle sy as tydens ŉ emosionele seremonie op die strand gestrooi, langs ŉ paar branderplanke. Lisa, van Birmingham in Engeland, is ŉ professionele honde-stapper. “Dit was ŉ mooi manier om van hom afskeid te neem. Ek is bly dat ons hom iewers gelos het waaroor hy dol sou wees,” het sy aan die Mirror gesê. Lisa het tydens die pandemie begin om die stelle vir haar troeteldier te maak. Sy het Spud ses maande tevore gekry. Sy het elke element met die hand gemaak en karton en poppe gebruik. Sy het kartonweergawes van Londen, Parys en Coronationstraat gemaak waarin Spud kon speel.